title: Wörthsee (laco)
text: O Wörthsee se troba en o districto norte de Starnberg en Baviera, a bells 25 km a lo sudueste de Múnich. Ye un d'os lacos de conchunta con Ammersee, Weßlinger See, Pilsensee y o laco de Starnberg d'a rechión clamada d'os cinco lacos (en alemán Fünfseenland). 
  A mayor parti d'a suya costa ye de propiedat privada y inaccesible. Antimás o laco ye propiedat d'o conte Cajetan zu Toerring-Jettenbach.
  
  Toponimia 
  O laco prene lo suyo nombre d'a isla de 12 hectarias de Wörth, que se troba en ell. Werth en alemán meyo significa nomás que isla. A isla Wörth se diz popularment a isla d'o zorz (en alemán Mausinsel).
  Antis mas lo laco se deciba Ausee.
  
  Lienda 
  A isla Wörth u Mausinsel prene lo suyo nombre d'una viella leyenda. Fa muitos anyos, un conde rico pero despiedau yera duenyo d'a isla. Entre una epoca de fambrera, qualques labradors vinioron a pedir-le minchada. Os fació pasar a un granero, que estió pretau fuego. Quan lo lamento d'os labradors moribundos se calmó, o conte dició: "Escuités ixe chemeco de ratos y xoriguers? Luego istas plagas serán acotoladas". O conte tornó a lo suyo castiello, que estió invadiu per un ixambre de ratos y xoriguers que mesmo furtoron a minchada d'o suyo plato. Fuyió a la isla, pero lo siguioron astí y lo minchoron vivo. Dimpués desapareixioron.
  
  Referencias 
  
  Lacos de Bavera